Efter AaB's salg af sin erfarne målmand Jimmy Nielsen til den engelske klub Leicester, har rygterne svirret om, hvem der skal erstatte klubbens sidste skanse Favoritten til at overtage hvervet har længe været den klubløse Karim Zaza. Ifølge TIPS-bladet skulle en aftale nu være på plads. Karim Zaza skifter til AaB og bliver præsenteret i det nordjyske i weekenden. Efter sæsonafslutningen i Tyskland blev Zaza opereret i skulderen, og AaB har fået vished for, at skulderen kommer sig i tide, så Zaza kan være klar til sæsonstarten d. 18. juli. Hovedpersonen selv vil ikke kommentere oplysningerne og et forestående klubskifte. - Jeg har ingen kommentarer til dine oplysninger, siger Karim Zaza til tipsbladet.dk

Opsummering:
Ifølge TIPS-bladet er AaB millimeter fra at have løst deres målmandsproblem. Karim Zaza og den nordjyske klub er angiveligt nået til enighed.